
A V I Z

asupra proiectului de Lege pentru aprobarea Ordonanţei de urgenţă nr.24/1997 pentru completarea Ordonanţei de urgenţă a Guvernului nr.4/1996, privind acordarea licenţelor de instalare şi operare a reţelelor GSM şi stabilirea taxei de licenţă.



Cu adresa nr.179 din 9 iulie 1997, Biroul Permanent al Camerei Deputaţilor a trimis Comisiei pentru apărare, ordine publică şi siguranţă naţională, spre dezbatere şi avizare, în procedură de urgenţă, proiectul de Lege pentru aprobarea Ordonanţei de urgenţă nr.24/1997 pentru completarea Ordonanţei de urgenţă a Guvernului nr.4/1996, privind acordarea licenţelor de instalare şi operare a reţelelor GSM şi stabilirea taxei de licenţă.



În şedinţa din 3 septembrie 1997 Comisia a avizat favorabil proiectul de Lege şi a hotărât, cu unanimitate de voturi, să fie supus spre dezbatere şi adoptare Plenului Camerei Deputaţilor cu următorul amendament:



-Art.3 alin.( 3 )




-Suma obţinută din taxele de licenţă, prevăzută la alin. (1), este destinată Ministerului Apărării Naţionale pentru înlocuirea echipamentelor de transmisiuni care funcţionează în prezent în spectrul de frecvenţă de 1800 MHz. şi se virează acestuia începând cu  primul trimestru al anului 1998.


Motivare: 




- Precizarea este necesară deoarece  eliberarea spectrului 1710-1785 MHz. şi 1805 - 1880 MHz. poate fi făcută de  către Ministerul Apărării Naţionale printr-un  efort financiar într-o perioadă de  8 - 10 ani.  Eliberarea într-un termen mai scurt a spectrului solicitat, impune achiziţionarea a 105 autospeciale radioreleu de capacitate mare, în altă bandă de frecvenţă, a căror valoare este estimată la 50 milioane  de dolari SUA.

SECRETAR


Prof.dr.Ioan Mircea Paşcu

